
II.— MISCELLANEA GRAECA. 
(Altera Series.) 

i. De Artemidis Veriloquio. 

Fere omnes Graecorum dii deaeque initio, antequam reliquis 
Graecis noti essent, singulis locis praesidebant. Veluti Athena 
Athenarum, Artemis Arcadiae dea erat. Itaque sicut Athena ab 
Athenis, ita Artemis a substantivo, quod graece SpKos est, nomen 
duxisse videtur, nota autem est Arcadum et Spnav cognatio, cfr. 
quae de hac re disputavit Odofredus Mliller (Prolegomena zu einer 
wissenschaftlichen Mythologie, p. 73). Comparatis enim tribus 
particulae temporalis formis 6Vf et 6Va et 6Va cum duplici nominis 
huius deae specie, quae est "ApTeuis et "Aprauis, tertiam formam 
"ApKa/us coniciendo assequeris. Genuinas quidem formas 6Ve et 
oKa, "Aprepis et "ApKapis fuisse verisimile est, 6Va et "Aprauis autem 
illis permixtis ortas esse suspicor, cfr. quae de litterarum ret« 
et w vicissitudine disseruerunt Carolus Brugmann in Grammatica 
graeca editionis prioris p. 33, editionis posterioris p. 54 et 
Ricardus Meister, Berliner Philologische Wochenschrift, 1892, 
p. 516. 

2. De Helenae Veriloquio. 

Illis temporibus, cum carminum homericorum principia con- 
derentur, non Peloponnesum sed Thessaliam Helenae patriam 
fuisse probari potest Iliadis libri tertii versu 75. Ula Iliadis parte, 
ad quam hic versus pertinet, antiquissimum exemplum expressum 
esse videtur. Quaecumque enim inter libros primum et unde- 
cimum inserta sunt, ab antiquo Iliadis contextu aliena sunt. Liber 
autem tertius et ea, quae proxime praecedunt, ex carminis cuius- 
dam, quo primus Graecorum adventus narrabatur, imitatione orta 
sunt. An non describitur prima Graecorum notitia quae ad 
Troianos pervenit, versibus libri secundi 798 et 799 ? 

H fiev 5fj ud\a 7roXXa pd\as eiarjXvOop dvhp5>v, 
aXX 0$ ir<a toi6v&€ Too~6vde re \a6v 6Vo)jra. 

Quid quod Helena, quae ex muro hostes miratur, principales 
duces Graecorum Priamo enumerat, quasi Troianis nunquam illos 

cognoscendi occasio fuerit. Ne Menelai quidem et Paridis certamen 
in principium sed potius in finem belli convenit. Huic parti, qua 
nonnulli versus antiquissimi conservati esse videntur, haec Paridis 
verba inserta sunt (r 71-75) : 

OmrArepos Se « viKqei) Kpetoawv T( yevtrrat, 
KTTjixaB e\av e'v iravra yvvatKa tc ot/caS ayeodw' 
oi 8 aXXot <pt\oTT)Ta Kal opKta moTa Tapovres 
vaione Tpoitjv e'pif$d>\aKa, to\ 8e veeodav 
"Apyos e's otjto'/3otoj' (tat A^atiSa KaXXfywaiKa. 

Commentariolorum homericorum scriptores, qui nunc sunt, ultimo 
versu Peloponnesum et reliquam Graeciam dicta esse volunt. At 
"reliquam" illud furtim illatum est. Praeterea illius versus duae 
imitationes in Iliade exstant, quae sunt B 683 : 

Ot r et^oe $8ir)V r)S 'EXXaSa «caXXfywatKa, 

et 1 447 : 

Oib»» otc Trpa>Tov Xlnov 'EXXaSa KaWiyivaiKa. 

Ex quibus apparet poetas homericos Achaidem pulchrarum muli- 
erum patriam ita intellexisse, ut Hellas thessalica esset. Denique 
non licet neglegere quattuor versus Odysseae (a 344, 8 726, 8 816, 
80) ubi quater recurrunt verba 'EXXdSa koX ueoov "Apyos. Videlicet 
Hellas et Argos vel Achais et Argos sollemnis appellatio earum, 
quas Achivi incolebant, terrarum erat, et omnis interpretandi ars 
et ratio everteretur, si eadem verba in Odyssea et Uiadis libris 
secundo et nono Peloponnesum et Helladem thessalicam, in Iliadis 
libro tertio Peloponnesum et reliquam Graeciam significarent. 
Itaque Achais, pulchrarum mulierum patria, Achaia thessalica est. 
Constat autem Paridem Achaiam pulchrarum mulierum patriam 
appellasse t<» ?p<art 'EXevtis. Thessalicae originis igitur Helena erat. 
Quae ratiocinatio si cui non placeat, concedamus, quamvis absur- 
dum sit, Achaidem reliquam Graeciam esse. Sed quid proficitur ? 
Ergo Peloponnesus equorum pascuum, reliqua Graecia Helenae 
patria appellatur. Sed mittamus ioculos, cum iam satis superque 
constet Helladis et Argorum nomina antiquissimam appellationem 
terrarum Achaicarum esse. Patet vero genuina verba, quae sunt 
Hellas et Argos Odyssea et Iliadis libris secundo et nono conser- 
vari, novatam autem esse finium Achaicorum appellationem in 
Iliadis libro tertio. Id, quod metri causa factum esse videtur, 
nam antiquissimam versus r 75 formam 

"Apyor is 'nrnofioTOV Kal 'EXXaSa KaWtyvvaiKa 

fuisse suspicor. Hexametrum enim kot ivonktov antiquissimum 
versuum dactylicorum, qui sex pedes continent, exemplum esse 
mihi propter Prosodiorum graecorum rem metricam, quam alio 
loco explicabo, constat et ipsius Homeri arte probari potest. Nam 
eorum versuum, qui propter locum, quem habent, vel propter 
verba sollemnia, quae continent, insignes sunt, maior numerus 
quam pro hexametrorum kot ivowktov summa hanc metri formam 
exhibent. Exempli gratia primus Iliadis versus 

Mfjviv SetBe, 8ed, TlrtkrjtdBeco Axikrjos 

hexametri kot ivdwkiov rythmo insignis est, et antiquissimae, quam 
coniectura assequimur, Iliadis clausula ex hexametro kot' ivonktov 
et versu quodam quinque dactylis et caesura penthemimere 
conspicuo — haec forma hexametro kwt ivoirkwv aequalis esse Pro- 
sodiorum re metrica demonstratur — composita est : 

2 241 : HeXio? p.iv eSv, iravo-avro Be Biot A)(aio't 
(j>vko7rtBos KpaTepr)s Kat opotioo irTokipioto. 

Denique simillimus erat eius, quam Iliadis libri tertii poeta imitatus 
est, carminis exitus : 

r 446 : "®s o~eo vvv epa/xat Kai p.e ykvKvs tfiepos aipti. 

t) pa, Kai rjpye Xixoo-Be Kti>v' &pa B emer aKotns. 

Itaque, cum Helladis civis Helena fuerit, quis non intelleget 
etymologiae arte et ratione confisus Helenae et Hellorum Helie- 
numque cognationem ? Equidem confidenter conicio Helenam 
deae hellenicae, sive naXXaSoy (Virginis) 'Ekevijs, sive K6pt]s (Puellae) 
'EXevrjs, sive "Hpas (Dominae) 'EXevrjs, appellationem fuisse. *EX««Sr 
enim idem fere adiectivum est atque 'EXXoV (= SeXXds), quod ex 
'e\v6s ortum est, substantivum autem nomen (3apvrovov esse oportet. 
Cfr. 'Adf/vrts nomen proprium, quod ab adiectivo 'A6r]v6s derivatum 
est. 

3. De Hellae Veriloquio. 

Uno veriloquio duarum heroinarum indolem explicavimus, nam 
Hellam olim Helenae gemellae instar fuisse apparet. Cuius fabula 
a Minyis ex Thessalia in Boeotiam lata est. Neque intellego qua 
ratione ducti nonnulli viri docti Hellae nomen ex Hellesponti 
appellatione ortum esse dicant. Sane fieri potuit, ut Romulus a 
Roma nomen duceret ; sed oportet, ut ei, qui Hellam ab Hellae 
mari nomen accepisse volunt, etiam Petrum propter Petropolim, 
Alexandrum propter Alexandriam appellatum esse probent. 

Praeterea non intellego cur iidem primas partes Phrixo, secundas 
Hellae dent. $pl£os substantivum enim e cppigos adiectivo, quod 
per "crispus" interpretari licet, factum esse et principio ipsius 
arietis appellatio fuisse videtur. 

Hella dea iliarum una est, quae sicut Helena et Iphigenia 
orientem versus vectae sunt. Ipsa quidem non redit, sed Medea 
Solis alia filia reducitur, quae "Medica" appellata est sicut Hella 
"hellenica." Hoc, quod dico, veriloquium iam Theogoniae hesi- 
odeae poetae (v. iooi) notum fuisse facile intellectu est, et quoniam 
Cimmerii in Odyssea, Assyrii in Iliade reperiuntur, cur negemus 
Medos in Argonautarum fabula locum habuisse? Hellae vero 
mare illa, qua haec fabula orta est, aetate non fretum illud, quo 
Asia et Europa dividuntur, esse potuit, nam *E\A>jy irivros non 
"EXXrjs eSpitros nominatur et ab Homero arrtipmv appellatur. Quid 
ergo erafEXXijy novros nisi illud mare, quod ab Hellade thessalica, 
cui regioni Helena et Hella, deae hellenicae, praesidebant, ad 
orientem spectat? 

4. De Agamemnonis Patria. 

Thessalicae originis fuisse principales reges, qui antiquissimis 
carminibus de Troia capta compositis celebrantur, probari potest. 
Quod ut demonstremus, segregemus eos, qui ab Ionibus et Doribus 
additi sunt. Dores enim in Uiadem Idomeneum introduxisse non 
est cur dicam, quia omnibus constat. Iones autem Nestorem et 
Diomedem et forsitan Ulixem adiunxerunt. Nestor quidem Colo- 
phoniorum regum proavus quin ad ionicam stirpem pertineat, 
dubitari nequit. Diomedem autem qua ratione ducti ionici poetae 
in poesin homericam intulissent Wilamowitz, in Euripidis Hercules, 
I, pag. 280, docuit. 1 Ulixes utrum ex ionica an aeolica gente 
oriundus fuerit nescimus, sed constat earum rerum, quas fecit et 
passus est, gravissimam et antiquissimam partern non bellum 
troianum sed errores et reditum esse. Itaque Ulixis, quem cum 
Sindbadio fabuloso illo nauta arabo comparare licet, mores et res 
gestas celeberrima fuisse, priusquam belli troiani heroibus adde- 
retur, facile est ad coniciendum. 

Praeter hos Graecorum homericorum principes Agamemno et 
Menelaus, Achilles et Aiax Telamonius sunt. Helenam heroinam 

1 " Der Kampf um Ilios war durch das aolische Epos geschaffen. Schon als 
die Ionier dieses ubernahmen, liess der Vorrang der aolischen Helden es 
unstatthaft erscheinen, ihnen die vornehmsten Ioniens an die Seite zu stellen. 
Man luhrte also ihre ' Epigonen ' ein : nicht Tydeus sondern Diomedes." 

adicere possumus, de qua supra egi. Agamemno quidem Argis 
regnabat, at Argos Diomedes tenebat, itaque Agamemno Myce- 
narum rex fuisse dicitur, at Amyclis sepultus est. Iam vides 
neque constantiam neque rationem inesse in eis, quae de Aga- 
memnone narrantur, qui veluti rex regno spoliatus erraticam vitam 
per Peloponnesum degit. Menelaus quoque peregrinus erat 
Spartae, cuius regnum Tyndaridae habebant; Tyndaridarum non 
Atridarum affinis Echemus erat Arcadum rex, qui Hyllum Dorem 
vicit : Tyndaridae, non Atridae in Lacedaemoniorum finibus 
profundas radices iecerant. Quae cum ita sint, ubi Agamemnonis 
et Menelai patriam fuisse statuemus? Sane Argorum rex erat 
Agamemno neque tamen peloponnesiacorum sed pelasgicorum. 
Quodsi ei poetae, qui hanc, quam manibus versamus, Iliadem 
composuerunt, Argos peloponnesiacos Agamemnonis patriam 
esse voluerunt, tamen antiquis quibusdam versibus certa vestigia 
conservantur, quibus ad Argos pelasgicos ducimur. In Argis 
enjm "sitientibus" Peloponnesi impastos esse equos non nego, 
sed "Argorum ab equis depastorum " appellationem magis ad 
Argos pelasgicos quadrare quis est, qui non videat ? Praeterea 
ter scriptum est in Odyssea (a 344, 8 726, 8 816) tov k\cos tipv nad' 

'EXXd8a Kai pAaov "Apyoy, semel (o 80) el 8' eeVXeir Tpa(p6?)vai av 'EXXdSa 

Kai pio-ov "Apyos neque ex rerum conexu piaos adiectivum explica- 
tionem habet. Claudicaret enim sententia, si pJaov "Apyos per 
"medius Peloponnesus " interpretaremur. Cui obscuritati lux 
affertur, si illud 'EXXd8a «al piaov "Apyos antiquius esse statuimus 
quam illam qua nunc comprehenditur, verborum copulationem : 
videlicet " Hellas et Argos " antiqua Achaiae thessalicae appellatio, 
a poetis indita, fuit. Recte igitur Argi "medii" appellantur, quod 
medium locum Thessaliae tenent. Agamemnonem vero, &s piya 

■ndvToav Apyuiov Kpariet Kai 01 irudovTat 'A^atof (A 79), Argi pelasgici 

regem et cunctorum Achivorum thessalicorum ducem fuisse 
apparet. 

Achillem Thessaliae civem fuisse satis constat. Aiax autem in 
recentioribus Iliadis partibus Salaminius esse fertur. Quod qua 
ratione factum esset Wilamowitz Quaestionum homericarum, p. 244 
explicavit. Itaque Aiacem, Achillis socium et simulacrum, anti- 
quissimis temporibus eiusdem patriae participem fuisse conicere 
licet. Etiam eorum, qui secundas partes in Iliade agunt, multi 
Thessalici generis sunt, velut Philoctetes et Protesilaus ; Antiphus 
quoque et Phidippus, Coorum duces, thessalicae originis sunt. 
Inprimis Eurypylus, Euaemonis filius, nominandus est, qui Troia 



44 2 AMERICAN JOURNAL OF PHILOLOGY. 

rediens ventis Patras in urbem Achaiae peloponnesiacae latus est, 
ubi Dionysi Aesymnetae sacra condidisse dicitur. Quae fabula 
ita explicari potest, ut thessalicam gentem Patras transmigravisse 
statuamus. Thessalicos quidem colonos Achaiam peloponnesia- 
cam occupavisse constat, nam Achaei e Thessalia originem habe- 
bant ; sed Eurypylus propter eas, quae de patre eius Euaemone 
narrantur, fabulas non achaici sed aeolici generis fuisse existiman- 
dus est. Itaque verisimile est non solum Achivos sed etiam 
Aeoles quosdam e Thessalia in Peloponnesum venisse. Simillimus 
fuisse videtur Eurypylus ille Oleni heros, cui huius urbis cives 
priores partes deferebant narrantes eum cum Hercule troianam 
terram visisse. 

Notabilis vero Eurypyli et Orestis similitudo est. Uterque 
enim in insaniam incidit propter nefas, Apollinis oraculum adit, 1 
sanatur, postquam in terram venit, ubi Artemidi deae humana 
hostia fiunt. Orestes autem Agamemnonis filius, temporum ordine 
miro modo perturbato, Achivorum patria expulsorum instar esse 
videtur. Quos ad Parnassum substitisse et cum Phociis foedus 
fecisse ex eis, quae de Orestis apud Strophium mansione et de 
Orestis et Pyladae amicitia narrantur, intellegitur. Equidem 
nescio an Gephyraei, qui per aliquod tempus in Boeotia commo- 
rati ab Atheniensibus recepti sunt, Achivorum palantium pars 
fuerint. Nam Achaeae, quam Athenienses eandem atque Deme- 
trem esse credebant, sacra faciebant. 

Denique ipse Agamemno in Peloponnesum a poetis translatus 
est. Cuius rei causa ea fuisse videtur, quod Achivi ex Thessalia 
expulsi in Peloponnesum transmigraverunt. Achaei enim Grae- 
corum doricorum primum agmen fuisse et prius quam ipsi Dores 
in Thessaliam et Peloponnesum venisse videntur. Neque est, cur 
negemus Achaeos per aliquot temporum spatia Peloponnesi 
summam imperii habuisse. Nec tamen illorum Achaeorum, 
Dorium quasi ducum, rex erat Agamemno, qui non in Argis 
sitientibus sed in Argis ab equis depastis regnavit. 

5. De Achivis et Hellenibus Homericis. 

Graeci in duas partes indole diversas divisi erant. Etenim 
quidquid grande et magnum ea gens fecit, eius auctores Iones aut 
Aeoles esse solebant, ereliquis autem ei magis animum mentemque 
excoluerunt, qui maiorem usum cum illis haberent, cum ei, qui 

1 Hanc, quae de Eurypylo fertur, fabulam Vergilio notam fuisse ex Aeneidis 
II versu 114 colligere licet. 

remotiores essent, veluti Aetoli, Acarnanes, Epirotae, in barbaro- 
rum fere conditione permanerent. Alteros, Dores scilicet et 
Pseudodores — hac appellatione Phocios, Locros, Aenianes, Aeto- 
los, Epirotas, Acarnanes, Eleos, Achaeos notabo — Graecorum 
doricorum nomine comprehendam, alteros, Udalrico de Wilamo- 
witz auctore, Graecos hellenicos vocabo. Quarum partium diffe- 
rentia in sermonis quoque proprietate dilucet. Quam rem ut 
probem, unum exemplum proferam : namque qui doricae aut 
pseudodoricae stirpis sunt, articuli numerum plurativum 1-01 et ral 
esse voluerunt, cum Iones, Attici, Aeoles asiatici, Aeoles thessalici, 
Arcades, Cyprii oi et al formas usurparent. Quae lex non infrin- 
gitur homericis illis formis 7-01 et rai, quippe quae non articuli sed 
pronominis demonstrativi et relativi vice fungantur. Boeoti, 
quibus formae r littera insignes familiares sunt, ex Aeolibus cum 
Pseudodoribus mixtis orti sunt; Aeoles thessalici, qui tantum 
prominebant temporibus fabulosae vetustatis, postea a Thessalis 
pseudodoricis oppressi iacebant ; Arcades, a Doribus et Pseudo- 
doribus cincti tamquam muro, reliquorum Graecorum hellenicorum 
processum aequare nequibant. Haec bipartitio probabilior est 
quam illa antiqua, qua Iones a reliquis Graecis separabantur, nam 
id quod ionico sermoni peculiare est, alpha longum in eta mutatum 
et digamma perditum, conspicuum quidem est neque tamen 
nationes graecas distinguendi norma esse potest, quia unius 
dialecti finibus continetur. 

Eduardus quidem Meyer scrupulum nobis iniecit, cum graeci 
sermonis varietatem ea perturbatione, cuius pars est Dorium 
migratio, antiquiorem non esse pronuntiaret in Philologi nova 
serie, in tomi II paginis 268-75/ et m tom i IH paginis 479~92. 2 

1 Pag. 274 : " Die Frage nach dem Wohnsitz der Ionier vor der Wanderung 
ist gegenstandslos : vorher hat es eben in dem Sinne, in welchem wir den 
Namen allein kennen, keine Ionier gegeben. Auch der ionische Dialekt ist 
erst in Ionien entstanden ; denn die Heimath eines Lautwandels (in diesem 
Falle die Umwandlung des & in offenes $ und der Verlust des vau) ist da zu 
suchen, wo derselbe am starksten und consequentesten auftritt. Von Ionien 
hat sich die Spracherscheinung auf die Inseln und schwacher und durch 
Gegenstromungen gehemmt nach Attika verbreitet. Dies ganze Gebiet, das 
MittelstUck des agaischen Meeres, bildete sprachlich, commerciell, culturell 
eine eng zusammengehOrige Gruppe, deren Einheit in der grossen Messe von 
Delos ihren deutlichsten Ausdruck fand." 

2 Pag. 482: "Wo sind denn die Ingaevonen und Istaevonen, die Marko- 
mannen und Cherusker zur Zeit der Volkerwanderung, wo die Franken, 
Alamannen, Sachsen, Bajuvaren, Gothen in der Zeit des Casar und Tacitus? 
Und wenn sich ja irgendwo Spuren von ihnen finden, so erscheinen sie als 

Sane mihi non displicent exempla, quae ex Germanorum historia 
protulit, ut probaret magna illa populorum septemtrionalium 
migratione antiquum Germanorum ordinem et distributionem 
perturbata et novas nationes conditas esse. At Goti, Franci, 
Anglosaxones, reliqui quamquam ex migratione gentium orti 
sunt neque ex una veterum Germanorum civitate originem trahunt, 
tamen antiquioris rerum ordinis vestigia aperte prae se ferunt ; 
veluti Goti, qui olim mare balticum accolebant, etiam tum, cum 
Italiam et Hispaniam obtinebant, certis sermonis proprietatibus 
cum Scandinavis cohaerebant, Anglosaxonum autem et earum 
nationum, quae peninsulam cimbricam incolunt, consanguinitas 
usque ad hunc diem manifesta esse non desiit. Corruit vero tota 
illa Meyeri coniectura, si dialectorum graecarum condicionem 
terrarum ordine describimus. Quomodo enim Aeolum thessali- 
corum, Boeotorum, Lesbiorum sermonis similitudo explicatur, 
nisi has nationes ex una patria provenisse sumimus ? Praeterea 
nullo modo probari potest terrarum situ et natura factum esse, ut 
Graeci asiani in tres partes, Aeoles, Iones, Dores, discederent, 
praesertim cuin sciamus Aeoles et Dores asianos litterarum formas 
ionicas sibi assumpsisse : ex hoc exemplo elucet, quae futura fuerit 
linguae graecae partitio, nisi sermonis varietas ex ea aetate, qua 
alias sedes Graeci tenebant, descenderet. Accedit, quod Arcadum 
linguae genus non solum cum dialectis doricis et pseudodoricis, 
quae vicinae sunt, sed etiam cum ionicis et aeolicis, quae longo 
terrarum spatio distant, manifestam similitudinem habet. Quae 
res quomodo explicari possit, Meyeri doctrina probata, non 
intellego. 

Graeci hellenici priores eam regionem, quae nunc Graecia 
appellatur, occupaverunt. Qui cum Boeotiam capere non possent, 
quia veteres Thebarum cives eis fortiter resistebant, fretum Nau- 
pactoum videntur transgressi esse, ut Peloponnesum expugnarent, 
et tum demum Atticam invasisse. Peloponnesii enim, ex quibus 
Arcades originem ducunt, Aeoles cum Ionibus conectunt. Quo- 
rum quidem sermo, qui ex lapidibus cognoscitur, magis ad aeoli- 
carum quam ad ionicarum dialectorum similitudinem accedit, sed 
ipsi propriore cognationis vinculo cum Atticis et Ionibus cohaerere 
videntur. Peloponnesiacae enim stirpis Iones sunt, qui postea 

kleine Volksstamme ohne grossere Bedeutung, genau wie wir von den Ioniern 
angenommen haben. Das gleiche lehrt die Geschichte der kanaanaischen und 
noch mehr der arabischen Stamme von den altesten Zeiten bis auf den heutigen 
Tag." 



MISCELLANEA GRAECA. 445 

insulas et oras maris aegei incoluerunt. Qui cum maturius quam 
ceteri graeci ad perfectiorem cultum et humanitatem properarent, 
tantopere linguam suam recoxerunt, ut multum ab antiquo sermonis 
hellenici exemplo discederet. Attici autem novarum illarum 
formarum magnam partem receperunt. 

Posteriores apparuerunt Graeci dorici. Quorum adventus 
magnam illam perturbationem effecit, cuius ultima pars migrationis 
doricae nomine nota est. Hac nationum semibarbararum invasione 
cultus Graecorum minutus et in aliquibus regionibus fere recisus 
est, sed eadem Graecorum genti vires novae et recentes infusae 
sunt, ita ut Hercules ille fortis et rudis Graecorum doricorum apta 
imago esse videatur. 

Achaeos Graecorum doricorum partem fuisse probari potest. 
Achaeorum enim nomen tribus terrae partibus impressum est 
Achaiae phthioticae, Achaiae peloponnesiacae, Achaiae italicae. 
Ingeniose autem Eduardus Meyer, in Philologi nova serie, tomi 
II pagina 274, demonstravit Achaeos thessalicos, peloponnesiacos, 
italicos unius generis fuisse, cum doceret Italiam Magnam Hella- 
dem non appellatam esse, ut ipsa Graecia et coloniae italicae 
Graecorum distinguerentur, sed propter Helladem phthioticam 
Achaeorum peloponnesiacorum et italicorum patriam. Helladis 
enim nomine aut Hellas thessalica aut omnes, quas Graeci tenebant, 
regiones, nunquam Graecia appellata est. 1 Sequitur ergo, ut 
Achaei thessalici, peloponnesiaci, italici eiusdem originis fuerint. 
Achaeos autem peloponnesiacos et italicos et propter sermonem 
et propter indolem Graecis doricis adnumerandos esse Wilamo- 
witz, Euripidis Hercules, pag. 273, pronuntiavit. 2 De Achaiae 

a Meyer dicit 1. 1. in adnotatione: " Ich weiss nicht, ob man schon bemerkt 
hat, dass diess von den Achaern besetzte Gebiet in Unteritalien seinen Namen 
das grosse Hellas nicht fiihrt im Gegensatz zu dem eigentlichen Griechenland 
auf der Balkan-halbinsel — das ware sachlich absurd und sprachlich unmoglich, 
da der Name Hellas in der classischen Zeit niemals diesen beschrankten Sinn 
hat, sondern alles Hellenenland von Massalia bis zum Phasis bezeichnel — 
sondern im Gegensatz zu der Urheimat der Achaer, dem thessalischen Hellas. 
Damit verglichen ist Unteritalien allerdings das grosse Hellas. Zugleich 
lernen wir dadurch,dass in der That die Namen Achaer und Hellas untrennbar 
zusammengehSren ; wie jener in Ilias und Odyssee auf alle griechischen 
Stamme ausgedehnt wird, ist offenbar auch Hellas und Hellenen durch das 
Epos zur Gesammtbezeichnung der Nation geworden." 

2 "Kroton, Sybaris, Metapont sind allerdings eines Stammes mit den Be- 
wohnern der Kilste von Pallene bis Dyme. Darf man aber diese fur reine 
vordorische Bevblkerung halten ? Ihre Sprache, so wenig sie auch bekannt 

pbthioticae sermone non constat, sed suspicor, sicut Thessalorum, 
qui Graeci dorici erant, sermonis proprietas periit, ita Achaeorum 
quoque linguam in illa terra oblitteratam esse. Itaque Achaei 
videntur cum reliquis Graecis doricis Graeciam invasisse, deinde 
aliquamdiu Phthiotidem incoluisse, tum in Achaiam peloponne- 
siacam transmigravisse, denique colonias in Magnam Helladem, 
quae perperam a Romanis Magna Graecia nominata est, deduxisse. 

Haec de Achaeis historia docet; alia tradit Homerus, qui 
Achivorum nomine omnes Graecos comprehendit. Sed quis 
eorum, qui hodie antiquitatis studio sedant, credat illis temporibus 
Achaeos totius Graeciae imperium habuisse, quis ignoret fabulosa 
esse ea, quae Homerus de magna illa omnium Graecorum expe- 
ditione troiana narret? Conier exempli gratia quae Robertus 
Pohlmann dicit in Iwani Miiller Antiquitatum Classicarum Epi- 
toma. 1 Itaque cum Homerus omnes Graecos Achivos nominet, 
praesertim autem eos, qui Phthiotidem incolebant Achilli subiectos 
(IliadisB685),facilemihivideturconicerebelli troiani socios graecos 
olim solos Achivos phthioticos fuisse, postea, cum aliarum nationum 
regum laudes cum illa expeditione a poetis conecterentur, sicut 
fieri solet, Achivorum nomen omnibus datum esse, qui rerum in 
troica terra gestarum participes essent. Neque alio modo Miny- 
arum nomen in Argonautarum fabula ita valere coepit, ut omnibus 
Iasonis comitibus attribueretur. 

Venio ad Hellenes, de quibus in Uiadis libro secundo vv. 681-85 
haec dicta sunt : 

Nvv ad tovs ocrtrot rb TleXao-ytKov Apyos evaiov, 
ot T "A\ov Ot T A\6lTt]V 01 Tf Tprjxiva VeUOVTO, 
ol t el^ov <t6lrjv r)b 'EWada KaXKiyvvaiKa, 
Mvpuib*6ves d eKa\evvro Kal EWrfves Ka\ A^atot, 
T5iv av 7revTr]KovTa veSiv eev dp^bs A^tWevs» 

Myrmidones Achillis milites fuisse constat, neque tamen ulla natio 
nota est, cui haec appellatio propria fuerit, neque Myrmidonum 

ist, zeigt am ehesten mit den nordgriechischen Mundarten, keineswegs mit 
dem Arkadischen oder Ionischen Verwandtschaft. Die geistige Bedeutung 
der Achaer ist um keinen Gran hbher als die der anderen Einwanderer." 

1 Tom. III, pag. 367 : " Das achaische Argos ist, wie die ganze heroische 
Staatenwelt, fiir uns nichts als ein leeres Phantom trotz des Wustes scheinbarer 
Uberlieferung, welchen genealogische Mache und pseudohistorische Speku- 
lation aufgehauft haben. Das Vorbild des homerischen Argos ist kein anderes 
als das dorische, das uns eben in den Anfangen des beglaubigten hellenischen 
Geschichte als der miichtigste Staat im Peloponnes entgegentritt." 

nomen in alia regione apparet. Nam Myrmidones Aeginenses 
propter falsum grammaticorum veriloquium fictos esse iam dudum 
constat et nuper ab Udalrico de Wilamowitz novis rationibus 
confirmatum est. Equidem Myrmidonum etymologiam ut repe- 
rirem, ad Mormo potius quam ad p.vpya\Kas animum adverterem. 
Mormo enim substantivum ipsa forma Gorgus nomini comparatur. 
Mormo et Gorgo, quae inter antiquissimos Graecorum deos 
numerandae sunt, eiusdem originis fuisse videntur, quamquam 
posterioribus temporibus altera sororum, quoniam in Athenae 
familiaritatem intravit, alteram nobilitate praecurrere videbatur. 

Hellenum et Achivorum gentem eandem fuisse ego negaverim. 
Duas enim nationes Homeri aetate Achaiam thessalicam habitasse 
constat, nam Achivi, qui sicut Thessali Graecorum doricorum 
pars erant, in Aeoles dominationem habuisse existimandi sunt 
Quodsi duarum nationum in Achaia thessalica nomina comparent, 
alterum Graecorum doricorum alterum Graecorum hellenicorum 
fuisse verisimile est. Accedit quod Hellenum et Achivorum 
appellationes in Achaia thessalica concurrunt, discedunt alibi. 
Achivi enim in Achaia thessalica, peloponnesiaca, italica, Hellenes 
in Achaia thessalica, in Epiro, in Euboea reperiuntur. In Epiro 
quidem circa Dodonam SeXXoi vel 'eXXoi sedem ac domicilium 
habebant, quos Hellenum consanguineos fuisse veriloquio et 
Achillis precibus (Ilias n 233 sqq.) declaratur, quibus ita deum 
patrium alloquitur : 

Zev ava AcoScovate, HeXaorytKe , Tijkodt vaia>v, 
&<oba>vr)s fiebeaiv 8vaxeipe'pov' dfupl Se SeXXot 
o"ol vaiovtr vnorprpai avmroirobes ^apieroai. 

Hellopiae autem appellatione, quae ab Hellenum nomine derivata 
est, non solum Epiri sed etiam Euboeae pars significabatur. 

Graeci igitur lesbiaci illa aetate, qua fabula troiana exculta est, 
in tres partes discedebant, scilicet in Aeoles, qui primi insulam 
coiuerunt, quorum heros erat Macar, et Achivos dorici generis, 
quorum heros erat Agamemno, et Hellenes aeolici generis Achivis 
subditos. Homericorum autem carminum poetas non Achivos 
sed rhapsodas vel bardos hellenicos, qui a Penthilidis Agamem- 
nonis posteris mercedem acciperent, fuisse consentaneum est. 
Quis enim credat poesis homericae conditores Graecos doricos 
fuisse? 

Hellenici autem poetae, Agamemnonis cantores, simul suum 
heroem Achillem in fabulam troianam introduxerunt. Achillem 

enim Hellenem fuisse precibus eius, quibus Iovem ab Hellis cultum 
alloquitur, manifestum est. Sane Moiossorum reges ex Achille 
gentis suae originem ducebant, sed facile intellectu est, qua in re 
nisi sint, cum talia dicerent. Nam Molossi, natio pseudodorica, 
illas regiones occupaverunt, quae olim Hellorum erant. Itaque 
illos, cum gentis suae originem subtexerent Achillis precibus, 
quas supra laudavi, confisos esse apparet. 

Fridericus Hanssen. 
Scripsi Santiagine Chilenorum, mense augusto anni 1892. 



